Smaliukė

Smaliukė (Lychnis viscaria) – gvazdikinių (Caryophyllaceae) šeimos, gaisrenų (Lychnis) genties augalas.

Daugiametis, 30-65 cm aukščio žolinis augalas. Stiebas status, paprastas, kiek plaukuotas, viršutinė jo dalis lipni. Lapai linijiškai lancetiški, stiebiniai, suaugę pamatinėmis dalimis, gausiai plaukuotos pamatinės lapų dalys. Žiedai menturiuose, šluotelės pavidalo. Vainiklapiai šviesiai raudoni arba rožiniai.Vaisius – kiaušiniška dėžutė. Sėklos karpotos.

Žydi gegužės - liepos mėn.

Auga šlaituose, sausose pievose, pamiškėse, sausuose išretintuose miškuose. 

Vaistams naudojami lapai. Jie pjaunami visiškai suaugę. Žaliavoje yra saponinų, askorbino rūgšties, gleivių, dervų, mineralinių medžiagų.

Augalas dekoratyvus.


Kategorija:Gvazdikiniai
Kategorija:Vaistiniai augalai
Kategorija:Dekoratyviniai augalai